Cumperi avion, primeşti Porsche. Cum poți beneficia de "promoție".
Porsche şi Embraer au anunţat un parteneriat inedit. E prima dată când un avion şi o maşină sport pot fi cumpărate la pachet. Vor exista doar 10 pachete, cu preţ pornind de la 10.9 milioane de dolari.
Dacă la fotbal nemţii şi brazilienii nu prea se plac, când vine vorba de lux sunt la acelaşi nivel. Porsche şi producătorul de avioane din Brazilia, Embraer, au anunţat un parteneriat inedit. Vor scoate împreună la vânzare 10 pachete de lux: cumperi un avion Phenom 300E ediţie limitată, primeşti la pachet un Porsche 911 Turbo S. Tot ediţie limitată.Cele două au fost construite să funcţioneze în tandem. Scaunele sunt identice, la fel şi tapiţeria. Iar bordul maşinii e şi el spectaculos. Numărul de înregistrare al avionului apare şi pe aripa maşinii, dar şi pe cheia de contact.Doar 10 pachete vor fi scoase la vânzare iar preţul pleacă de la 10.9 milioane de dolari. Primeşti şi un alt cadou în pachet. Un ceas de titan construit de Porsche să semene cu carlinga Phenom 300E.